CELEX: 32006R0080
Language: fi
Date: 2006-01-18 00:00:00
Title: Komission asetus (EY) N:o 80/2006, annettu  18 päivänä tammikuuta 2006 , pysyvän tarjouskilpailun avaamisesta Saksan interventioelimen hallussa olevan rukiin myymiseksi uudelleen yhteisön markkinoilla

19.1.2006   
            
            
               FI
            
            
               Euroopan unionin virallinen lehti
            
            
               L 14/5
            
         
      KOMISSION ASETUS (EY) N:o 80/2006,
   annettu 18 päivänä tammikuuta 2006,
   pysyvän tarjouskilpailun avaamisesta Saksan interventioelimen hallussa olevan rukiin myymiseksi uudelleen yhteisön markkinoilla
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon viljan yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1784/2003 (1) ja erityisesti sen 6 artiklan,
   sekä katsoo seuraavaa:
   
               (1)
            
            
               Interventioelinten hallussaan pitämien viljojen myyntiin saattamisen menettelyistä ja edellytyksistä 28 päivänä heinäkuuta 1993 annetussa komission asetuksessa (ETY) N:o 2131/93 (2) säädetään erityisesti, että interventioelimen hallussa oleva vilja saatetaan markkinoille tarjouskilpailulla ja sellaisten hintaedellytysten perusteella, jotka mahdollistavat markkinahäiriöiden välttämisen.
            
         
               (2)
            
            
               Koska rukiiseen ei kuitenkaan enää markkinointivuodesta 2004/2005 alkaen sovelleta interventiotoimenpiteitä, ei ole enää tarpeen säätää varastojen uudelleenmyynnin yhteydessä erityistä määräpaikkaa koskevasta velvoitteesta, jolla pyrittiin välttämään riskit kyseisten tuotteiden tarjoamisesta uudestaan interventioon, eikä edellyttää asetuksen (ETY) N:o 2131/93 5 artiklan 1 kohdan mukaisesti interventiohintaan sidoksissa olevaa myyntihintaa, mikäli kyseisenä päivänä ei sovelleta mitään interventiohintaa.
            
         
               (3)
            
            
               Saksalla on interventiovarastoissa ruista, joka olisi käytettävä.
            
         
               (4)
            
            
               Sisämarkkinoiden voimakas kysyntä ja kyseisten markkinoiden tilanne huomioon ottaen Saksan interventioelimen hallussa olevat ruisvarastot olisi saatettava sisämarkkinoiden käyttöön.
            
         
               (5)
            
            
               Yhteisön markkinoiden tilanteen huomioon ottamiseksi on suotavaa säätää, että komissio hallinnoi tarjouskilpailua. Lisäksi on vahvistettava jakokerroin niille tarjouksille, jotka ovat vähimmäismyyntihinnan suuruisia.
            
         
               (6)
            
            
               Asiaan liittyvät taloudelliset edut huomioon ottaen tarjousten tekijöiltä vaadittavan vakuuden määrä olisi vahvistettava riittävän suureksi ja poikettava näin ollen asetuksen (ETY) N:o 2131/93 13 artiklan 4 kohdan säännöksistä.
            
         
               (7)
            
            
               Saksan interventioelimen komissiolle toimittamassa tiedonannossa on lisäksi tärkeää säilyttää tarjousten tekijöiden nimettömyys.
            
         
               (8)
            
            
               Hallinnoinnin nykyaikaistamiseksi on syytä säätää komission pyytämien tietojen lähettämisestä sähköisessä muodossa.
            
         
               (9)
            
            
               Tässä asetuksessa säädetyt toimenpiteet ovat viljan hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Saksan interventioelin myy hallussaan olevat 50 000 ruistonnia yhteisön sisämarkkinoilla pysyvällä tarjouskilpailulla.
   2 artikla
   Edellä 1 artiklassa säädettyyn myyntiin sovelletaan asetusta (ETY) N:o 2131/93.
   Poiketen kuitenkin siitä, mitä
   
               a)
            
            
               mainitun asetuksen 13 artiklan 1 kohdassa säädetään, tarjoukset vahvistetaan tarjouksen kohteena olevan erän tosiasiallisen laadun perusteella;
            
         
               b)
            
            
               mainitun asetuksen 5 artiklassa säädetään, vähimmäismyyntihinta vahvistetaan tasolle, jolla se ei aiheuta häiriöitä vilja-alalla.
            
         3 artikla
   Poiketen siitä, mitä asetuksen (ETY) N:o 2131/93 13 artiklan 4 kohdan toisessa alakohdassa säädetään, vakuus on 10 euroa tonnilta.
   4 artikla
   1.   Ensimmäiseen osittaiseen tarjouskilpailuun tarkoitettujen tarjousten jättämisen määräaika päättyy 25 päivänä tammikuuta 2006 kello 15 (Brysselin aikaa).
   Seuraavien osittaisten tarjouskilpailujen tarjousten jättämisen määräaika päättyy joka keskiviikko klo 15.00 (Brysselin aikaa), lukuun ottamatta 12 päivää huhtikuuta 2006 ja 24 päivää toukokuuta 2006, koska kyseisillä viikoilla ei järjestetä tarjouskilpailuja.
   Viimeiseen osittaiseen tarjouskilpailuun tarkoitettujen tarjousten esittämisen määräaika päättyy 28 päivänä kesäkuuta 2006 kello 15.00 (Brysselin aikaa).
   2.   Tarjoukset on jätettävä Saksan interventioelimelle, jonka yhteystiedot ovat seuraavat:
   
               Bundesanstalt für Landwirtschaft und Ernährung (BLE)
            
         
               Deichmannsaue 29
            
         
               D-53179 Bonn
            
         
               Faksi 1: 00 49 228 6845 3985
            
         
               Faksi 2: 00 49 228 6845 3276
            
         5 artikla
   Saksan interventioelimen on annettava saadut tarjoukset komissiolle tiedoksi kahden tunnin kuluessa tarjousten jättämisen määräajan päättymisestä. Ilmoitus on toimitettava sähköisessä muodossa liitteessä olevan lomakkeen mukaisesti.
   6 artikla
   Asetuksen (EY) N:o 1784/2003 25 artiklan 2 kohdassa tarkoitettua menettelyä noudattaen komissio vahvistaa vähimmäismyyntihinnan tai päättää olla hyväksymättä saatuja tarjouksia. Jos eri tarjoukset koskevat samaa erää ja niiden yhteismäärä ylittää käytettävissä olevan määrän, vähimmäishinta voidaan vahvistaa erikseen jokaiselle erälle.
   Vähimmäishinnan suuruisten tarjousten osalta vähimmäishinnan vahvistamiseen voi liittyä tarjottujen määrien jakokertoimen vahvistaminen.
   7 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä tammikuuta 2006.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EUVL L 270, 21.10.2003, s. 78. Asetus sellaisena kuin se on viimeksi muutettuna komission asetuksella (EY) N:o 1154/2005 (EUVL L 187, 19.7.2005, s. 11).
   
      (2)  EYVL L 191, 31.7.1993, s. 76. Asetus sellaisena kuin se on viimeksi muutettuna asetuksella (EY) N:o 749/2005 (EUVL L 126, 19.5.2005, s. 10).
   
      LIITE
      Pysyvä tarjouskilpailu Saksan interventioelimen hallussa olevan 50 000 ruistonnin myymiseksi uudelleen
      Lomake (1)
      
      (Asetus (EY) N:o 80/2006)
      
                  1
               
               
                  2
               
               
                  3
               
               
                  4
               
            
                  Tarjoajien numerointi
               
               
                  Erän numero
               
               
                  Määrä
                  (t)
               
               
                  Hintatarjous
                  euroa/t
               
            
                  1
               
               
                   
               
               
                   
               
               
                   
               
            
                  2
               
               
                   
               
               
                   
               
               
                   
               
            
                  3
               
               
                   
               
               
                   
               
               
                   
               
            
                  etc.
               
               
                   
               
               
                   
               
               
                   
               
            
         (1)  Lähetetään maatalouden ja maaseudun kehittämisen pääosastoon (D/2).